|  |  |
| --- | --- |
|  |  |
| Aprašas: iso1  |
| **KAUNO MIESTO SAVIVALDYBĖS ADMINISTRACIJA**Biudžetinė įstaiga, Laisvės al. 96, 44251 Kaunas, tel. (8 37) 42 26 31, faks. (8 37) 42 54 52, el. p. administracijos.direktorius@kaunas.lt, http://www.kaunas.lt.Duomenys kaupiami ir saugomi Juridinių asmenų registre, kodas 188764867 |
|  |  |
| Lietuvos Respublikos Seimo kontrolieriui Raimondui Šukiui Gedimino g. 56, LT-01110 Vilnius          | ................. Nr. ..................................Į 2016-02-24 Nr. 4D-2015/2-1574/3D-566 |
|  |
|  **DĖL ................................. IR KITŲ SKUNDO PRIEŠ KAUNO MIESTO SAVIVALDYBĖS ADMINISTRACIJĄ** |

Kauno miesto savivaldybės administracija (toliau – Savivaldybė), vadovaudamasi Lietuvos Respublikos Seimo kontrolieriaus (toliau – Kontrolierius) 2016-02-24 pažymoje Nr. 4D-2015/2-1574 „Dėl Aldonos Karvelytės ir kitų (toliau – Pareiškėja) skundo prieš Kauno miesto savivaldybės administraciją“ (toliau – Pažyma) rekomendacijomis, atliko neplaninį kompleksinį daugiabučio gyvenamojo namo, adresu P. Lukšio g. 62 (toliau – Namas), Kaune bendrojo naudojimo objektų administratoriaus UAB „Būsto valda“ (toliau – Administratorius) veiklos tyrimą ir nustatė:

Administratorius 2015-03-28 parengė Butų ir kitų patalpų savininkų bendrojo naudojimo objektų administratoriaus veiklos, susijusios su administruojamu daugiabučiu namu, ataskaitą Nr. 5 (pridedama), kurios 5 punkte („Pridedama informacija“), nepateikdamas preliminarių skaičiavimų, numatė tarpblokinių siūlių remonto darbus. 2015-06-26 sudarytame Bendrojo naudojimo objektų atnaujinimo pagal privalomuosius statinių naudojimo ir priežiūros reikalavimus 2015-2020 m. ilgalaikiame plane Nr. 62-1 (pridedama) tokių darbų nenurodė. Administratorius nepateikė įrodymų, kad su minėtais ataskaita ir planu gyventojai buvo supažindinti.

Kasmetinė gyvenamojo namo apžiūra buvo atlikta 2015-04-28 ir surašytas Namo apžiūros aktas Nr. 62/8 (pridedama), kurio 1.3 punkte nurodyta „Kreiptis į butų savininkus dėl informacijos apie blokų sandūrų būklę iš butų vidaus, kadangi remiantis apžiūra iš išorės, blokų sandūrų būklės pilnai įvertinti negalima. Atlikti blokų sandūrų remontą vandeniui pralaidžiose vietose, vadovaujantis STR 1.12.05:2010 „Gyvenamųjų namų naudojimo ir priežiūros privalomieji reikalavimai ir jų įgyvendinimo tvarka“. Administratorius organizavo Namo gyventojų susirinkimą tarpblokinių siūlių hermetizavimo klausimu (protokolas 2015-06-17 Nr. 87, pridedama), kuriame dalyvavo 38 butų ir kitų patalpų savininkai iš 55, iš kurių 31 balsavo už visų tarpblokinių siūlių remontą ir gyventojai pritarė, kad siūlių remonto darbus atliks Administratoriaus sudarytos komisijos 2015-07-02 posėdyje, atrinkta iš gautų 5 pasiūlymų, UAB „Vilos statyba“ (2015-07-02 protokolas Nr. 104, pridedama). Administratoriaus 2015-07-06 skelbimu Nr. BV-SKG-15/41A (pridedama) Namo gyventojai informuoti, kad vyks tarpblokinių siūlių remonto darbai, nurodyta preliminari darbų vertė 13383,02 Eur ir nurodyta, kad „Mokestis už šį darbą, vadovaujantis Lietuvos Respublikos Civilinio Kodekso 4.82 straipsnio 3 dalimi, bus įtrauktas į mokėjimo už butą sąskaitas butų savininkams, proporcingai turimų butų plotams.“ Administratorius 2015 m. rugpjūčio mėn. pasirašė „Atliktų darbų aktą už 2015 liepos mėn.“ 13383,02 Eur sumai (pridedama). Akte parašus padėjo visi Namo įgaliotiniai išrinkti 2015 birželio 17 d. susirinkime.

Namo II laiptinės nuotekų vamzdžio remonto darbai buvo atliekami 2015 m. rugpjūčio mėnesį kaip avarinis magistralinio nuotekų tinklo vamzdžio remontas, kurį atliko UAB „Pastatų ūkio priežiūra“, surašytas 2015-08-01-2015-08-31 Atliktų darbų aktas S006-A001 (pridedama).

Savivaldybė atliko kompleksinį neplaninį Administratoriaus veiklos patikrinimą Namo atžvilgiu ir 2016-04-13 surašė Daugiabučio namo bendrojo naudojimo objektų valdytojo veiklos patikrinimo aktą Nr. 64-17-18 (pridedama).

Savivaldybė, išnagrinėjusi gautus Pareiškėjos ir Administratoriaus dokumentus, atlikusi Administratoriaus veiklos tyrimą, daro išvadą, kad Administratorius organizuodamas Namo tarpblokinių siūlių remonto ir nuotekų vamzdžio remonto darbus, iš esmės nepažeidė teisės aktais nustatytos tvarkos. Nežymius pažeidimus, nustatytus tyrimo metu ir surašytus patikrinimo akte, Administratorius privalo likviduoti iki š.m. gegužės 15 d.

PRIDEDAMA. 17 lapų.

|  |  |  |
| --- | --- | --- |
| Administracijos direktorius |  | Gintaras Petrauskas |

V. Markevičius tel., 864628246